**נספח ד' - תנאי העסקה במוסד הטכניון**

**הודעה בדבר פירוט תנאי עבודה (עובד סטודנט)**

1. **פרטי החברה המעסיקה**
   1. **שם המעביד**: מוסד הטכניון למחקר ופיתוח בע"מ (להלן – **"החברה"**), ח"פ 510097918
   2. **מען**: קרית הטכניון, חיפה
2. **פרטי העובד**
   1. **שם העובד**: (להלן – **"העובד"**)  **ת"ז**:
   2. **מס' כרטיס**:
   3. **כתובת ומיקוד**:
   4. **טלפון נייד**:
   5. **כתובת מייל**:
3. **עיקרי התפקיד והכפיפות**
   1. החברה תעסיק את העובד במשרת סטודנט, וזאת לפי צרכיה ותוך התחשבות ביכולותיו ובכישוריו.
   2. הממונה הישיר הינו  **בפקולטה**
4. **תנאי ההעסקה**
   1. על העובד לא חל הסכם קיבוצי
   2. **סוג העסקה:** סטודנט - מועסק על בסיס שעתי לתקופה קצובה, בהיקף של עד **60** שעות בחודש, ע"ח תקציב **2023001**
   3. **תקופת העסקה:** מתאריך: **03.04.2017** עד תאריך: **30.06.2017**
   4. הארכת העסקה מותנית בקיומו של תקציב העסקה. ההעסקה ניתנת לסיום בכל עת בהודעה מוקדמת כחוק ואין מחויבות להעסקה עד תום התקופה.
   5. מועד סיום ההעסקה יהיה לכל המאוחר 3 חודשים לאחר שהשלים העובד את לימודיו האקדמיים.
   6. **ימי עבודה בשבוע** : 5
   7. **יום המנוחה השבועי של העובד הוא:** שבת.
   8. ככלל ובהעדר אישור מפורש ובכתב של הממונה הישיר נאסר על העובד לבצע שעות החורגות מעבר למכסה המופיעה במסמך זה ו/או בשעות נוספות. כמו כן, חל איסור על עבודה בימי מנוחה ובשעות לילה.
   9. **חופשה**  - על פי חוק, היות ודרך כלל היקף העבודה של העובד אינו עולה לכדי משרה מלאה, מכסת החופשה תנוצל, מדי חודש בחודשו, בזמנו הפנוי מעבודה ותמורת החופשה תשולם כתוספת של כ-4% מהשכר החודשי.
   10. **מחלה –** על פי חוק.
   11. **הבראה** – לפי צו הרחבה במגזר הפרטי. מוסכם, כי דמי ההבראה להם זכאי העובד ישולמו לעובד מידי חודש בחודשו, כפי שיפורט להלן.
   12. **תנאים נוספים-** החזר הוצאות נסיעה על פי דין, ובהתאם לבקשה לאישור קצובת נסיעה.
5. **תנאי שכר**
   1. **בסיס השכר הוא** : שעתי.
   2. הנך נדרש לדווח נוכחות באמצעות העברת כרטיס מגנטי בכניסתך וביציאתך מהעבודה. דיווח נוכחות מלא יבוצע באמצעות מערכת הנוכחות הממוחשבת.

העסקה מהבית מחייבת אישור מראש מאת הממונה. ניתן אישור כזה, עליך לדווח על שעות ההעסקה מהבית במערכת הממוחשבת.

* 1. התמורה החודשית תחושב לפי מכפלת שעות העבודה בפועל (שעות העבודה שדווחו באמצעות מערכת הנוכחות ואושרו לתשלום על ידי הממונה הישיר) במחיר שכר לשעה **26.88**₪ (**שכר טבלה: סטודנט לתואר ראשון, שנה 3, ותק בצה"ל\_3\_).** לשכר זה יתווספו: 4% לשעה דמי חופשה, קצובת הבראה בסך של 1.37 ₪ לשעה, ביגוד בסך 0.70 ₪ לשעה.
  2. יובהר כי השכר הינו בערכי ברוטו לפני ניכויי חובה על פי דין.
  3. השכר הינו לצורכי העסקתך כסטודנט בלבד ואין בכך משום התחייבות לדרגה שתקבע לך באם תועסק בעתיד על פי מינוי.

1. **הפרשות סוציאליות**

על פי צו הרחבה בדבר פנסיית חובה במשק, בשיעורים ובתנאים הקבועים בו.

במידה והנך מבוטח/ת בביטוח פנסיוני כלשהו, עליך להציג בפנינו אישור על חברותך בקרן הפנסיה, על מנת שנוכל לחדש עבורך את ההפרשות לקרן.

היה ואינך מבוטח, יחלו ההפרשות לקרן הפנסיה לאחר 6 חודשי עבודה מלאים כחוק.

הפקדות המעביד לפיצויים יבואו במקום פיצויי פיטורים בהתאם לאמור בצו ההרחבה ולפי סעיף 14 לחוק פיצויי פיטורים.

1. **סודיות**

ידוע לך שבמהלך העסקתך בחברה, תיחשף למידע סודי ורגיש בקשור בפעילות המחקר הספציפית בה תעסוק כמו גם לתחומי פעילות אחרים בחברה ובטכניון רבתי. הינך מתחייב לשמור על סודיות המידע לו תיחשף, מידע שיכול ויהיה בבעלות החברה או בבעלות צד ג' אחר. חובתך לנקוט בכל אמצעים הנדרשים כדי לשמור על המידע ולמנוע הפצתו או חשיפתו לידי מי שאינו מורשה לכך מאת החברה.

חובת הסודיות שלך תחול במהלך העסקתך כמו גם לאחריה, ואין זה משנה מהי הסיבה לסיום ההעסקה.

הפרת הוראות החברה בעניין זה מהווה בין היתר הפרת משמעת.

1. **קניין רוחני**

כללי תקנון הקניין הרוחני הנהוג בטכניון חלים עליך. מחובתך להודיע לחברה על כל המצאה שתפתח במסגרת פעילותך, באופן עצמאי או ביחד עם אחרים, בסמוך לגילויה ולהמחות לה את מלוא זכויותיך.

הבעלות הבלעדית בהמצאה ובזכויות הקניין הרוחני הנובעות הימנה הן של החברה. ככל שאלו ימוסחרו תהיה זכאי לחלק בפירות, כאמור בתקנון הקניין הרוחני ובנהלים כפי שיכול וישתנו מעת לעת ובכפוף לעמידתך בתנאי העסקתך.

ככל שפעילותך בחברה קשורה בזכויות של צד ג' (לדוגמא: גורם המממן את המחקר או קשור בו) – יכול והחברה סיכמה מראש תנאים בקשר לזכויות הקניין הרוחני נשוא תוצרי הפעילות. תנאים אלו יגברו על האמור לעיל.

הפרת הוראות החברה בעניין זה מהווה בין היתר הפרת משמעת.

1. **כללי**

ידוע לך כי עבודתך הינה במסגרת מחקרים ממומנים ע"י גורמים מחוץ למוסד הטכניון למחקר ופיתוח בע"מ. ככל שגורמים אלה ידרשו לקבל פרטים בנוגע לתנאי העסקתך ושכרך, ניתנת הסכמתך המלאה למסירת נתוני שכר והעסקה לגורמים אלה.

כל האמור במסמך זה בלשון זכר מתייחס גם לנקבה ולהפך.

בברכה,

**מנהל/ת משאבי אנוש**

**מוסד הטכניון למחקר ופיתוח בע"מ**

אני הח"מ, מאשר ומצהיר בזאת כי תנאי העבודה המפורטים מעלה נמסרו לי עם כניסתי לעבודה והם מוסכמים ומקובלים עלי.

שם: חתימה: תאריך: